《寓泉之安溪》
宋代·毛珝

已恨逢人语不通，更堪烟岭隔千重。山城纵是如花好，海雾终愁似墨浓。

远信断无鸿可寄，故乡惟有月相逢。閒于荔绿蕉红处，步屧时留到晚钟。

作者简介：毛珝，字元白，号吾竹，三衢（令浙江衢州）人。有诗名于端平年间，著有《吾竹小稿》一卷，李龚为之作序，比之为唐诗人沈千运，约略可知其人生平风貌。事见宋·李龚《吾竹小稿序》。